Dit was die kwetsende kritiek wat Zwelinzima Vavi, hoofsekretaris van die Suid-Afrikaanse vakbondfederasie (Saftu), gehad het vir die Gautengse regering nadat drie brandbestryders verlede week in die Bank of Lisbon-gebou in die Johannesburgse middestad dood is toe hulle ’n brand daar bestry het. Provinsiale amptenare het in die gebou gewerk.
In ’n verslag wat in Augustus uitgereik is, is bevind die gebou voldoen aan slegs 21% van veiligheidsvereistes.
“Werkers moenie na ’n werkplek gaan waar hulle beseer kan word omdat hul omgewing onveilig is nie. Ons gaan die regering namens die families en die werkers dagvaar. Dit gebeur as jy ’n regering het wat nie omgee nie,” het hy gesê.
Mashaba het by die roudiens gesê die metro sal voortaan die eiendomsbelasting op geboue in die middestad wat gekaap is, verhoog om hul oorspronklike eienaars op te spoor om die geboue weer leefbaar te maak.
“Geen woorde kan regverdiging of genesing vir die hartseer bring nie, maar die metro, asook die mense van Johannesburg, is ontsettend dankbaar vir die grootste opoffering wat hierdie brandbestryders gemaak het,” het hy gesê.